CPF รายได้ขายเนื้อสัตว์พุ่ง-บุ๊กส่วนแบ่ง CTI ทะลัก ดัน Q3 พลิกกำไร 5.1 พันล้าน
CPF ไตรมาส 3/65 พลิกกำไร 5.1 พันล้าน จากงวดเดียวกันของปีก่อนขาดทุนสุทธิอยู่ที่ 5.4 พันล้านบาท รายได้ขายเนื้อสัตว์พุ่ง-บุ๊กส่วนแบ่งบริษัทย่อย CTI ประเทศจีนทะลัก ขณะที่งวด 9 เดือนแรกโต 93% แตะ 1.2 หมื่นล้านบาท
CPF ไตรมาส 3/65 พลิกกำไร 5.1 พันล้าน จากงวดเดียวกันของปีก่อนขาดทุนสุทธิอยู่ที่ 5.4 พันล้านบาท รายได้ขายเนื้อสัตว์พุ่ง-บุ๊กส่วนแบ่งบริษัทย่อย CTI ประเทศจีนทะลัก ขณะที่งวด 9 เดือนแรกโต 93% แตะ 1.2 หมื่นล้านบาท
14 พ.ย. 2565

บริษัท เจริญโภคภัณฑ์อาหาร จำกัด (มหาชน) หรือ CPF รายงานผลการดำเนินงานไตรมาส 3/65 และงวด 9 เดือนปี 65 มีกำไรสุทธิดังนี้

บริษัทรายงานผลการดำเนินงานไตรมาส 3/65 พลิกกำไร 5,107.75 ล้านบาท จากงวดเดียวกันของปีก่อนขาดทุนสุทธิอยู่ที่ 5,374.32 ล้านบาท โดยเป็นผลมาจากรายได้รวม 160,266 ล้านบาท เพิ่มขึ้น 27% โดยกิจการประเทศไทยมีรายได้จากการขาย 57,827 ล้านบาท คิดเป็นสัดส่วน 36% ของรายได้จากการขายรวม เพิ่มขึ้น 26% และในส่วนของกิจการต่างประเทศมีรายได้จากการขาย 102,439 ล้านบาท (คิดเป็นสัดส่วน 64% ของรายได้จากการขายรวม) เพิ่มขึ้น 28% โดยส่วนใหญ่เป็นผลมาจากปริมาณการขายที่เพิ่มขึ้น และความต้องการบริโภคที่ดีขึ้นจากการผ่อนคลายของมาตรการการป้องกันโควิดในประเทศต่างๆ
อีกทั้งอัตรากำไรขั้นต้นที่เพิ่มขึ้นจาก 9% ในงวดเดียวกันของปีก่อน 15% เป็นผลมาจากประสิทธภาพการผลิตที่ดีประกอบกับระดับราคาเฉลี่ยของธุรกิจเนื้อสัตว์ในประเทศไทยอยู่ในระดับที่สูงกว่าช่วงเดยีวกนของปีก่อน สาเหตุที่ราคาสุกรปรับสูงขึ้นเกิดจากภาวะขาดแคลนสุกรจากโรคระบาด ในขณะเดียวกันราคาเนื้อไก่ก็ปรับตัวสูงขึ้นด้วย อันเนื่องมาจากความต้องการในการบริโภคทีเพิ่มขึ้น
รวมถึงส่วนแบ่งกำไรจากเงินลงทุน เพิ่มขึ้น 3,560 ล้านบาท โดยหลักมาจากผลการดำเนินงานของบริษัทร่วมในประเทศจีนที่ดีขึ้นจากราคาสุกรเฉลี่ยที่อยู่ในระดับสูงกว่างวดเดียวกันของปีทีผ่านมา